OpenLLM-France/wikimedia huggingface dataset:
# Constant de Gauss

En matemàtiques, la constant de Gauss, anotada G, és una constant que es defineix com el nombre invers de la mitjana aritmètico-geomètrica entre 1 i l'arrel quadrada de 2.
    $G={\frac {1}{\mathrm {agm} (1,{\sqrt {2}})}}\approx 0.8346268\dots .$

## Propietats
### Valor

El seu valor aproximat és:
    $G\approx 0.8346268\dots .$
i la seva fracció contínua és:
    $G=[0,1,5,21,3,4,14,1,1,1,1,1,3,1,15,1,3,8,36,1,2,5,2,\dots .]$

### Relació amb altres constants

La constant de Gauss pot ser utilitzada en la definició de les constants de la lemniscata, sent la primera:
    $L_{1}\;=\;\pi G$
i la segona:
    $L_{2}\,\,=\,\,{\frac {1}{2G}}$
que intervenen en el càlcul de la longitud d'arc d'una lemniscata.

### Altres fórmules

Aquesta constant rep el seu del matemàtic alemany Carl Friedrich Gauss, que va descobrir el 1799 la identitat següent:
    $G={\frac {2}{\pi }}\int _{0}^{1}{\frac {dx}{\sqrt {1-x^{4}}}}$
sigui:
    $G={\frac {2}{\pi }}\mathrm {\mathrm {B} } \left({\frac {1}{4}},{\frac {1}{4}}\right)$
on $B$ és la funció Beta d'Euler, definida com:
    $\mathrm {\mathrm {B} } (x,y)=\int _{0}^{1}t^{x-1}(1-t)^{y-1}\mathrm {d} t.$
La constant de Gauss també pot ser expressada mitjançant la funció theta de Jacobi:
    $G=\vartheta _{01}^{2}(e^{-\pi })$
Una sèrie ràpidament convergent a la constant de Gauss és la següent:
    $G={\sqrt[{4}]{32}}e^{-{\frac {\pi }{3}}}\left(\sum _{n=-\infty }^{\infty }(-1)^{n}e^{-2n\pi (3n+1)}\right)^{2}.$
La constant també ve donada pel producte infinit:
    $G=\prod _{m=1}^{\infty }\tanh ^{2}\left({\frac {\pi m}{2}}\right).$
També apareix en el càlcul de les integrals definides:
    ${\frac {1}{G}}=\int _{0}^{\pi /2}{\sqrt {\sin(x)}}dx=\int _{0}^{\pi /2}{\sqrt {\cos(x)}}dx$
    $G=\int _{0}^{\infty }{\frac {dx}{\sqrt {\cosh(\pi x)}}}$

### Transcendència

La constant de Gauss es pot utilitzar per expressar la funció gamma amb l'argument d'1/4:
    $\Gamma ({\tfrac {1}{4}})={\sqrt {2G{\sqrt {2\pi ^{3}}}}}$
I com que π i Γ(1/4) són algebraicament independents (demostrat el 1996 pel matemàtic rus Yuri Nesterenko), amb Γ(1/4) irracional, tenim que la constant de Gauss és transcendental.

## Referències

* ↑ (successió A014549 a l'OEIS)
* ↑ (successió A053002 a l'OEIS)
* ↑ Nesterenko, Y. «Modular Functions and Transcendence Problems». Comptes rendus de l'Académie des sciences, 322, 10, 1996, pàg. 909–914.

## Enllaços externs

* Weisstein, Eric W., «Gauss's Constant» a MathWorld (en anglès).
* Seqüències A014549 i A053002 a OEIS
# Jatjuk

Jatjuk (coreà: 잣죽 ) o farinetes de pinyons, és una varietat de juk (farinetes) feta bullint pinyons finament mòlts i farina d'arròs a l'aigua. És un plat suau, nutritiu i de fàcil digestió que sovint serveix per a pacients en recuperació i gent gran.

## Referències

* ↑ National Institute of Korean Language. «주요 한식명(200개) 로마자 표기 및 번역(영, 중, 일) 표준안» (PDF) (en coreà), 30-07-2014. [Consulta: 15 febrer 2017].
* 1 2 The New York Times, 22-11-2006. Arxivat de l'original el 15 gener 2018 [Consulta: 25 abril 2017].
* ↑ Marks, Copeland. The Korean of the Morning: Classic Recipes from the Land of the Morning Calm. San Francisco, CA: Chronicle Books, 1999, p. 144. ISBN 0-8118-2233-8.
* ↑ Glamour.com, 13-07-2016 [Consulta: 5 maig 2017].
# Caragol (desambiguació)

«caragol o cargol» té aquests significats:
* Zoologia:
** Caragol, gastropoda amb closca.
** Caragol de terra, mol·luscs gastròpodes de l'ordre dels pulmonats, que han desenvolupat un pulmó per a respirar l'aire atmosfèric
* Anatomia:
** Caragol o còclea, cavitat interna de l'orella que té forma espiral
* Gastronomia:
** Caragol (gastronomia), element habitual en la gastronomia de diversos països
** Caragols a la llauna, plat típic de la cuina catalana
* Geografia:
** S'usa caragol com a gentilici satíric d'algunes poblacions, entre elles Almassora.
* Enginyeria:
** Caragol (mecànica), barra cilíndrica amb guies concèntriques, utilitzada en premses o per a unir o fixar dues o més peces
** Caragol de banc
** Caragol de bola
** Caragol de Palmer, instrument de mesura
# Déborah Puig-Pey Stiefel

Déborah Puig-Pey Stiefel (Barcelona, 1960 - 8 de març de 2019) va ser una escriptora de novel·la, relat i poesia i antropòloga catalana.
Llicenciada en Geografia i Història (i especialitatzada en Antropologia Cultural) per la Universitat de Barcelona, va debutar en el camp de la novel·la amb Donde hay nilad després de cultivar durant anys la narrativa breu, obtenint reconeixement en diverses obres d'aquest gènere. Entre d'altres, el seu relat Usura va guanyar l'any 1999 el premi Miguel Delibes de Narrativa Breu-Aula de Lletres de Barcelona i l'any 2005 va ser finalista del XIX Premi Max Aub de Contes, amb l'obra Mordechai. Una interpretación de la muerte.
Era admiradora de la literatura de l'escriptor argentí Jorge Luis Borges, s'identificava amb el model d'escriptura quasi mitològica, en què les coses són breus, complexes i clares i en què l'ésser huma hi és com a testimoni exemplar, a voltes tràgic, d'una estructura lingüística o ignota. També estava interessada en la literatura romàntica, en les germanes Brontë. Jean Rhys, Carson McCullers o Daphne du Maurier, que representen un tipus d'escriptura relacionada amb els clarobscurs de la memòria.

## Obra publicada

* Donde hay nilad. Menoscuarto Ediciones, 2010. ISBN 978-84-96675-52-0.
* Les músiques de Brúndibar. Tigre de Paper Edicions, 2014. ISBN 978-84-941664-6-4.
* Las músicas de Brundibar. Edicions Bellaterra, 2015. ISBN 978-84-7290-703-4.
* Abrerrelatos. Huerga y Fierro Editores, 2017. ISBN 978-84-947317-0-9.

## Referències

* ↑ «Déborah Puig-Pey Stiefel» (en castellà). Menos cuarto. [Consulta: 9 març 2019].
* ↑ Ayala-Dip, J. Ernesto «Llamada de atención» (en castellà). El País, 09-04-2018 [Consulta: 9 març 2019].
# Font de Font-rúbia

La Font de Font-rúbia, o del Coll, és una històrica font d'aigua, vermellosa, situada a un solar del carrer Tirso, número 44, de Barcelona. A principi de la dècada del 2000 es va netejar i van aflorar encara unes rajoletes molt malmeses, però que encara es veia clarament que era del 1807. Un ceramista del barri en va fer una reproducció sencera que es pot veure a la parròquia de la Mare de Déu del Coll. Aquesta font ja abastava d'aigua la Barcelona antiga d'ençà el segle xvi i surt citada al Llibre de les Fonts, de Francesc Socies, mestre fontaner de la ciutat, i datat l'any 1650. Va ser lloc d'aplecs i fontades al pas del segle xix al xx. La urbanització i els actes incívics han fet desaparèixer tot l'entorn i les restes encara visibles de la font fa uns anys.

## Vegeu també

* Fonts de Barcelona

## Referències

* ↑ «Ermita de Fàtima». Rutes històriques pel Districte d'Horta-Guinardó. [Consulta: 4 gener 2013].
# Federació Hel·lènica de Bàsquet

La Federació Hel·lènica de Bàsquet (en grec: Ελληνική Ομοσπονδία Καλαθοσφαίρισης, abreujat com a ΕΟΚ) és un òrgan de govern del bàsquet a Grècia. Dirigeix i supervisa tots els equips nacionals de bàsquet de Grècia. De 1969 a 1992, la federació supervisava la Lliga grega de bàsquet (A1 Ethniki). A partir de la temporada 1992-1993, l'Associació Hel·lènica de Clubs de Bàsquet (HEBA) s'encarregà de gestionar el campionat nacional.
La Federació també supervisa cada temporada la competició de la Copa grega de bàsquet, així com el Torneig Acròpolis de cada estiu.

## Enllaços externs

* Federació Hel·lènica de Bàsquet - Lloc web oficial
# Odèon d'Herodes Àtic

L'odèon d'Herodes Àtic és un edifici per a audicions musicals construït l'any 161 gràcies a la gran fortuna del cònsol romà d'origen grec Herodes Àtic, que el va fer construir en memòria de la seva dona, Ànnia Regil·la, morta l'any anterior.
Es va emplaçar al costat del teatre de Dionís, al peu de l'Acròpoli d'Atenes, a la part sud. La seva planta és com la d'un teatre romà, però amb la diferència que l'odèon estava cobert amb un sostre de fusta; tenia una capacitat a les seves graderies per a cinc mil espectadors i un escenari amb 35 metres de longitud.
La graderia i l'escena es van restaurar a la dècada del 1950 amb marbre pentèlic. Des d'aleshores és un dels escenaris principals del Festival d'Atenes, que se celebra cada any de maig a octubre, i on actuen artistes grecs i internacionals de renom. Per l'odèon han passat, entre d'altres, Maria Callas, Maurice Béjart, Alicia de Larrocha, els Ballets del Bolxoi, Mikis Theodorakis, Giorgos Dalaras, Kharis Alexíou, Yanni, Nana Mouskouri, Sting, Elton John o Andrea Bocelli, per citar-ne només uns quants dels més destacats.

## Referències

* ↑ La Gran Enciclopèdia en català, volum 10. Barcelona: Edicions 62, 2004. ISBN 84-297-5438-5
* ↑ Enciclopedia Salvat, volum 12. Barcelona: Salvat Editores, 1997. ISBN 84-345-9719-5
* Acròpolis d'Atenes: Patrimoni de la Humanitat
1 Partenó - 2 Antic temple d'Atena - 3 Erectèon - 4 Estàtua d'Atena Pròmacos - 5 Propileu - 6 Temple de Nice Àptera - 7 Eleusínion - 8 Santuari d'Àrtemis Braurònia - 9 Calcoteca - 10 Pandrosèon - 11 Casa de les Arrèfores - 12 Altar d'Atena - 13 Santuari de Zeus Polieu - 14 Santuari de Pandíon - 15 Odèon d'Herodes Àtic - 16 Estoa d'Èumenes - 17 Santuari d'Asclepi - 18 Teatre de Dionís - 19 Odèon de Pèricles - 20 Tèmenos de Dionís :
# Golden Meadow

Golden Meadow és una població dels Estats Units a l'estat de Louisiana. Segons el cens del 2000 tenia 2.193 habitants.

## Demografia

Segons el cens del 2000, Golden Meadow tenia 2.193 habitants, 821 habitatges, i 583 famílies. La densitat de població era de 348,4 habitants/km².
Dels 821 habitatges en un 35,4% hi vivien nens de menys de 18 anys, en un 57,7% hi vivien parelles casades, en un 9,9% dones solteres, i en un 28,9% no eren unitats familiars. En el 22,8% dels habitatges hi vivien persones soles l'11,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,67 i el nombre mitjà de persones que vivien en cada família era de 3,16.
Per edats la població es repartia de la següent manera: un 27,9% tenia menys de 18 anys, un 8,4% entre 18 i 24, un 29,4% entre 25 i 44, un 18,8% de 45 a 60 i un 15,5% 65 anys o més.
L'edat mediana era de 35 anys. Per cada 100 dones de 18 o més anys hi havia 93,8 homes.
La renda mediana per habitatge era de 28.690 $ i la renda mediana per família de 36.944 $. Els homes tenien una renda mediana de 32.969 $ mentre que les dones 21.786 $. La renda per capita de la població era de 13.122 $. Entorn del 15,4% de les famílies i el 18,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Golden Meadow». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Golden Meadow». American Fact Finder. Oficina del Cens dels Estats Units, 12-01-2010.
# Máximo Perrone

Máximo Perrone (nascut el 7 de gener de 2003) és un futbolista professional argentí que juga com a migcampista defensiu al Manchester City de la Premier League.

## Carrera de club
### Vélez Sarsfield

Perrone va debutar professionalment amb el Vélez Sarsfield el 6 de març de 2022 en un partit contra l'Estudiantes. El 18 de maig de 2022 va marcar el seu primer gol com a professional en el partit de la Copa Libertadores contra el Nacional.

### Manchester City

El 23 de gener de 2023, va signar un contracte de cinc anys i mig amb el Manchester City per uns 8 milions de lliures i va fitxar pel club després de la conclusió del Campionat Sud-americà sub-20 de 2023. El 25 de febrer, va fer el seu debut a la Premier League en una victòria fora de casa per 4-1 contra el Bournemouth, substituint Erling Haaland al minut 72.

#### Cessió a Las Palmas

El 23 d'agost de 2023, Perrone es va incorporar oficialment a la UD Las Palmas de la Lliga cedit durant tota la temporada 2023-24.

## Carrera internacional

Perrone va representar l'Argentina a nivells sub-16 i sub-20.
El març de 2023, va rebre la seva primera convocatòria a la selecció argentina sènior pel tècnic Lionel Scaloni per a dos partits amistosos contra el Panamà i Curaçao.

## Palmarès

Manchester City
* Copa FA: 2022–23
* UEFA Champions League: 2022–23
* Supercopa de la UEFA: 2023

## Referències

* 1 2
* ↑ «Vélez Sarsfield vs. Estudiantes». Soccerway.com, 07-05-2022.
* ↑ «Nacional vs. Vélez Sarsfield». Soccerway.com, 19-05-2022.
* ↑ «2-3. Vélez revive frente a un Nacional que deja pasar su oportunidad». EFE.com, 19-05-2022.
* ↑ «City sign Maximo Perrone from Velez Sarsfield». Manchester City FC, 23-01-2023. [Consulta: 23 gener 2023].
* ↑ «Another Argentine starlet signs for Man City». BBC Sport, 23-01-2023.
* ↑ «Bournemouth 1-4 Manchester City: Premier League». The Guardian, 25-02-2023.
* ↑ «Perrone joins UD Las Palmas on loan». Manchester City FC, 23-08-2023. [Consulta: 23 agost 2023].
* ↑ «Perrone, nuevo jugador de la UD Las Palmas» (en castellà). UD Las Palmas, 23-08-2023. [Consulta: 23 agost 2023].
* ↑ Checa, Pablo. «Maxi Perrone apuntala el centro del campo de Las Palmas» (en castellà). Diario AS, 23-08-2023. [Consulta: 23 agost 2023].
* ↑ «Selección Mayor: lista de convocados para los amistosos ante Panamá y Curazao» (en castellà-ar). AFA, 03-03-2023. [Consulta: 9 març 2023].
* ↑ «Maximo Perrone». Manchester City FC. [Consulta: 16 agost 2023].
* ↑ , 10-06-2023.
* ↑ , 17-08-2023.

## Enllaços externs

* Perfil al web del Manchester City FC
* Máximo Perrone – Fitxa i estadístiques a la UEFA
# Jean-Nicolas Stofflet

Jean-Nicolas Stofflet (Bathelémont, 3 de febrer de 1753 - Angers, 25 de febrer de 1796) fou un líder francès de la Revolta de La Vendée contra la Primera República Francesa.
Nascut a Bathelémont-lès-Bauzemont (Meurthe-et-Moselle), fill d'un moliner, va estar durant molt de temps privat a la Guàrdia Suïssa i, després, conseller del comte de Colbert-Maulévrier, es va incorporar als Vendéans quan van alçar-se contra la Revolució per defensar el catolicisme romà i els principis realistes. Durant la guerra de Vendée, va servir primer amb Maurice d'Elbée, i va lluitar a Fontenay-le-Comte, Cholet i Saumur, i es va distingir a les batalles de Beaupréau, Laval i Antrain.
Va ser nomenat major general de l'exèrcit reialista i el 1794 va succeir a Henri de la Rochejaquelein com a comandant en cap de l'exèrcit catòlic i real. Stofflet va establir la seva seu al Bosc de Vezins. Però les seves disputes amb un altre líder vendèic, François de Charette, i les derrotes que van suportar les tropes vendèanes, el van portar a cedir-se i a acceptar els termes del Tractat de La Jaunaye amb la Convenció Nacional (2 de maig de 1795).
Tanmateix, aviat va violar aquest tractat i, per instància dels agents realistes, va prendre armes al desembre del mateix any en nom del comte de Provença, de qui havia rebut el rang de maréchal-de-camp. Aquesta darrera acció de Stofflet fallà completament. Va ser pres per la República, condemnat a mort per una comissió militar i afusellat a Angers.

## Referències

* Aquest article incorpora text d'una publicació que ja es troba en el domini públic: Chisholm, Hugh, ed. (1911). "Stofflet, Jean Nicolas". Encyclopædia Britannica. 25 (11a ed.). Cambridge University Press. pàg. 939. Al seu torn, cita com a referències:
* General d'Andigny, Mémoires (1900–1901)
* C. Loyer, "Cholet sous la domination de Stofflet", a L'Anjoa historique, vol. III. (1902–1903)
# The Agency: Covert Ops

The Agency és un videojoc d'acció multijugador massiu en línia. Creat i publicat pels estudis de Sony Online Entertainment a Seattle per Windows i PlayStation 3.

## Data de llançament

Per determinar el 2010.

## Referències

* ↑ Chan, Norman. "The Agency - Spy Vs. Spy Vs. Spy Vs. Spy Vs. Spy Vs. Spy Vs. Spy..." PC Gamer Jul. 2007: 40.
* ↑ «331 - 06/11/07 All Games Interactive». allgames.com, 11-06-2007. Arxivat de l'original el 2007-06-15. [Consulta: 13 juny 2007].

## Enllaços externs

* (anglès) Lloc web oficial Arxivat 2007-06-29 a Wayback Machine.
# Falles 2013

Llistat de premis de les Falles de València l'any 2013.
El ninot indultat va ser per a Na Jordana amb 12.902 vots, mentre que l'indultat infantil va ser per a Regne de València-Duc de Calàbria.

## Premis al monument a secció especial

| Premi | Comissió |
| 1r premi | Falla 12 - Convent Jerusalem-Matemàtic Marçal |
| 2n premi | Falla 378 - Pediatra Jorge Comín-Serra Calderona (Nou Campanar) |
| 3r premi | Falla 177 - Sueca-Literat Azorín |
| 4t premi | Falla 34 - Plaça del Pilar |
| 5è premi | Falla 14 - Almirall Cadarso-Comte d'Altea |
| 6è premi | Falla 9 - Plaça de Na Jordana |
| 7è premi | Falla 28 - Cuba-Literat Azorín |
| 8è premi | Falla 22 - Exposició-Misser Mascó |
| 9è premi | Falla 187 - Regne de València-Duc de Calàbria |
| 10è premi | Falla 197 - Monestir de Poblet-Aparicio Albiñana |

### Premi d'enginy i gràcia

| Premi | Comissió |
| 1r premi | Falla 187 - Regne de València-Duc de Calàbria |
| 2n premi | Falla 9 - Plaça de Na Jordana |
| 3r premi | Falla 177 - Sueca-Literat Azorín |

## Premis al monument a secció Primera A

| Premi | Comissió |
| 1r premi | Falla 145 - Mestre Gozalbo - Comte Altea |
| 2n premi | Falla 145 - Duc de Gaeta-Pobla de Farnals |

## Referències

* ↑ Llistat de premis (castellà)
* ↑ Na Jordana consigue el ninot indultat notícia al diari ABC del 16 de març de 2013 (castellà)
* ↑ Reino de Valencia-Duque de Calabria consigue el Ninot Indultat infantil 2013 notícia a 20 minutos del 15 de març de 2013 (castellà)
| Precedit per: Falles 2012 | Falles 2013 | Succeït per: Falles 2014 |
# Ortopiroxè

El subgrup dels ortopiroxens és un grup de minerals que pertany al grup dels piroxens juntament amb el grup dels clinopiroxens. Està format per quatre inosilicats que cristal·litzen en el sistema ortoròmbic: donpeacorita, enstatita, ferrosilita i protoenstatita. Poden trobar-se en elevades concentracions en algunes roques, com per exemple en ortopiroxenites. El mineral més comú d'aquest grup és l'enstatita.
| Espècie | Fórmula |
| Donpeacorita | (Mn$^{2+}$,Mg)Mg(SiO₃)₂ |
| Enstatita | Mg₂Si₂O₃ |
| Ferrosilita | FeSiO₃ |
| Protoenstatita | Mg₂Si₂O₆ |

## Referències

* ↑ «Orthopyroxene Subgroup». Mindat. [Consulta: 29 març 2022].

## Bibliografia

* Chatillon-Colinet, C., Newton, R.C., Perkins, D., III, and Kleppa, O.J. (1983) Thermochemistry of (Fe 3+,Mg)SiO3 orthopyroxene. Geochimica et Cosmochimica Acta: 47: 1597-1603.
* Morimoto, N. (1988): Nomenclature of Pyroxenes. Am. Mineral. 73, 1123-1133.
* Domeneghetti, M.C. and Steffen, G. (1992) M1, M2 site populations and distortion parameters in synthetic Mg-Fe orthopyroxenes from Mössbauer spectra and X-ray structure refinements. Physics and Chemistry of Minerals: 19: 298-306.
* Skogby, H., Annersten, H., Domeneghetti, M.C., Molin, G.M., and Tazzoli V. (1992) Iron distribution in orthopyroxene: a comparison of Mössbauer spectra and X-ray refinement results. European Journal of Mineralogy: 4: 441-452.
# Golden Nugget 64

Golden Nugget 64 és un videojoc de casino virtual multijugador per la Nintendo 64. Va ser desenvolupat per Westwood Studios, publicat per Electronic Arts, i va ser llançat l'1 de desembre de 1998 a l'Amèrica del Nord. Golden Nugget 64 és únic perquè és l'únic videojoc del tipus d'atzar/casino llançat a l'Amèrica del Nord per la Nintendo 64. El joc comença amb el fet que el jugador creï un compte amb $1000 que es guarda en el "controller pack". Els jugadors poden triar entre un dels deu jocs de casino més populars. Cada joc té el seu propi conjunt de regles i una guia per aprendre a jugar.

## Jugabilitat

L'hotel i casino de Golden Nugget Las Vegas presenta els jocs següents:
* Blackjack: L'objectiu del blackjack és obtenir el valor de punts total de les cartes a 21 sense passar-se.
* Craps: L'objectiu del craps és apostar pel resultat dels llançaments de daus.
* Pòquer tapat: Igual que la majoria de jocs de pòquer, l'objectiu del pòquer tapat és tenir la millor mà després de l'última ronda d'apostes.
* Ruleta: L'objectiu de la ruleta és endevinar correctament la ranura on la pilota s'aturarà quan la roda deixi de girar.
* Seven-card stud: L'objectiu és tenir la millor mà d'altres oponents.
* Video poker: L'objectiu del joc és fer la millor mà possible. A diferència d'altres jocs de pòquer, no hi ha oponents. El jugador guanya un determinat multiplicador de l'aposta segons la seva mà. Només s'inclouen Jacks o Better video poker.
* Texas hold 'em: L'objectiu és tenir una mà millor que els oponents.
* Big Six wheel: Igual que a la ruleta, aquest joc té jugadors que intenten predir amb èxit el símbol de la roda.
* Mini-Bacarà: L'objectiu del mini-Bacarà és endevinar quina mà s'acosta més a 9 sense passar-se.
* Màquina escurabutxaques: Per guanyar, els jugadors han de coincidir amb una combinació guanyadora de símbols. Aquests símbols varien entre les diverses màquines escurabutxaques. Hi ha sis màquines escurabutxaques diferents en aquest joc (Card Bonanza, Catch of the Day!, Motherlode, Sports Fanatic!, Wheels of Fire!, Miner 49er!).

## Referències

* ↑ Schneider, Peer. «Golden Nugget 64» (en anglès). IGN, 14-12-1998. [Consulta: 21 maig 2019].

## Enllaços externs

* Golden Nugget 64 a MobyGames (anglès)
# Muntanya del Castell

«Muntanya del Castell» té aquests significats:
* Muntanya del Castell (Sant Julià de Ramis), muntanya de Sant Julià de Ramis a la comarca del Gironès
* Muntanya del Castell (Celrà), muntanya de Celrà a la comarca del Gironès
* Castell del Rei (muntanya), muntanya de Mallorca a la Vall de Ternelles (Pollença)
# Jean-Antoine Roucher

Jean-Antoine Roucher (Montpeller, 22 de febrer de 1745 - 25 de juliol de 1794) va ser un poeta francès. El seu epitalami sobre Lluís XVI i Marie Antoinette li feu guanyar el favor d'Anne Robert Jacques Turgot i una concessió de l'impost de la sal. El 1790 Roucher havia traduït Wealth of Nations d'Adam Smith.
Roucher va ser deixeble de Voltaire, i un amic de la Revolució Francesa, però amb opinions moderades. Denuncià la tirania dels demagogs populars al Journal de Paris el 1792. El 4 d'octubre de 1793 va ser arrestat i guillotinat el 25 de juliol de 1794 junt amb el seu amic André Chénier.

## Referències

* Aquest article incorpora text d'una publicació actualment en domini públic: Chisholm, Hugh, ed. (1911). Encyclopædia Britannica (11a ed.). Cambridge University Press.